ทรูขายหุ้นกู้1.1พันล้าน
ทรูคอร์ปอเรชั่น ขายหุ้นกู้ 1.1พันล้านจ่ายดอกเบี้ย 6.20%
1 พ.ย. 2553

ทรูคอร์ปอเรชั่น ขายหุ้นกู้ 1.1พันล้านจ่ายดอกเบี้ย 6.20%
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เปิดเผยว่า บริษัททรูคอร์ปอเรชั่น(TRUE)ได้ยื่นขออนุญาตเพื่อเสนอขายหุ้นกู้วงเงิน 1,100 ล้านบาท โดยหุ้นกู้ชุดนี้มีอายุ 3 ปี โดยจะสิ้นอายุในปี 2556 โดยจะจ่ายอัตราดอกเบี้ยให้กับผู้ลงทุนในอัตรา 6.20 % ต่อปี โดยจะเริ่มขายตั้งแต่วันที่ 16-17 พ.ย.นี้
อย่างไรก็ตามหุ้นกู้ของทรูชุดนี้ได้รับอันดับความน่าเชื่อถือจากทริสเรทติ้งที่ ระดับ BBB- ซึ่งเป็นระดับที่ต่ำกว่าอันดับเครดิตองค์กร 1 ขั้นเนื่องจากลักษณะของความเป็นหุ้นกู้ที่ไม่มีหลักประกัน นอกจากนี้ ทริสเรทติ้งยังเปลี่ยนแนวโน้มอันดับเครดิตของบริษัทเป็น “Negative” หรือ “ลบ” จาก “Stable” หรือ “คงที่” ด้วย โดยอันดับเครดิตสะท้อนถึงฐานะทางการตลาดที่แข็งแกร่งจากการเป็นผู้นำในธุรกิจให้บริการโทรคมนาคมแบบครบวงจรในประเทศไทย ตลอดจนคณะผู้บริหารที่มีความเชี่ยวชาญ